Sergio Nogués Delgado, del Club de Pescadors Esportius d'Alaquàs, guanya l'or de pesca autonòmic
23/07/2015

# Sergio Nogués Delgado, del Club de Pescadors Esportius d'Alaquàs, guanya l'or de pesca autonòmic

*   23/07/2015
*   [Imprimir](#)
*   Compartir
*    https://www.alaquas.org/documento.asp?id\_do=15004

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15004%2F0&title=Ajuntament%20d%27Alaqu%C3%A0s.%20Premsa.Sergio%20Nogu%C3%A9s%20Delgado%2C%20del%20Club%20de%20Pescadors%20Esportius%20d%27Alaqu%C3%A0s%2C%20guanya%20l%27or%20de%20pesca%20auton%C3%B2mic)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15004/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15004/23072015sergiongues_edit_Form_4.jpg)](https://www.alaquas.org/ficheros/documentos/2015/2/15004/23072015sergiongues_edit_Form_10.jpg "<a href='https://www.alaquas.org/ficheros/documentos/2015/2/15004/23072015sergiongues_edit_Form_10.jpg' target=_blank><i class='fa fa-external-link' aria-hidden='true'></i>.Sergio Nogués Delgado, del Club de Pescadors Esportius d'Alaquàs, guanya l'or de pesca autonòmic </a>")

El campió afegeix a la seua àmplia carrera esportiva la victòria que li farà participar en el pròxim campionat a nivell estatal

Sergio Nogués Delgado del Club de Pescadors Esportius d'Alaquàs, s'ha proclamat campió autonòmic en la categoria sènior de la subespecialitat aigua dolça del Campionat de Pesca Autonòmic, i se suma així una altra victòria a una dilatada carrera esportiva que compta amb una àmplia varietat de medalles i repetides participacions en competicions de categoria nacional i internacional.

La competició, a la qual van assistir multitud de pescadors de diversos clubs, es va dur a terme en la Zona de Pesca Controlada del Fortaleny, en la comarca de la Ribera Baixa. El municipi d'Alaquàs va comptar també amb la representació d'altres pescadors classificats després de la celebració del respectiu torneig provincial.

Dos van ser les mànigues celebrades, i s'imposà amb un primer lloc de sector en la primera d'elles i amb un pes de 33,230 kg. En la segona es va alçar amb el segon lloc de sector i un pes de 34,480 kg. sent el total de kg. 67,710, molt per sobre del segon classificat que va obtenir un pes total de 49,180 Kg. Aquesta classificació portarà a Sergio Nogués a participar en el pròxim Campionat d'Espanya.

El Club de Pescadors Esportius d'Alaquàs ofereix als seus socis federats gaudir de la Zona de Pesca Controlada Fortaleny, gestionada per la Federació de Pesca de Comunitat Valenciana. Aquest és un dels escenaris de major renom del territori espanyol i amb excel·lents crítiques a nivell internacional, la qual cosa l'ha portat a convertir-se en l'escenari preferit per a competicions provincials, autonòmiques, selectius i mundials.